TOP บวกเกือบ 3% โบรกฯ ปรับประมาณการกำไรปีนี้ขึ้น 30% อัพเป้าล่าสุด 60 บ.
TOP ล่าสุดราคาอยู่ที่ 55 บาท บวก 1.50 บาท หรือ 2.80% สูงสุดที่ 55.25 บาท ต่ำสุดที่ 54.25 บาท มูลค่าซื้อขายที่ 251.61 ล้านบาท ขณะที่ดัชนีตลาดหุ้นไทยโดยรวมบวก 0.51% โบรกเกอร์ปรับเพิ่มประมาณการกำไรสุทธิปีนี้ ขึ้น 30% จากเดิม หนุนมูลค่าเหมาะสมเพิ่มเป็น 60 บาท 
22 พ.ค. 2558

ผู้สื่อข่าวรายงานว่า ราคาหุ้น บริษัท ไทยออยล์ จำกัด (มหาชน) หรือ TOP ณ เวลา 10.57น. ราคาอยู่ที่ 55 บาท บวก 1.50 บาท หรือ 2.80% สูงสุดที่ 55.25 บาท ต่ำสุดที่ 54.25 บาท มูลค่าซื้อขายที่ 251.61 ล้านบาท ขณะที่ดัชนีตลาดหุ้นไทยโดยรวมบวก 0.51%

บล.เคเคเทรด ระบุในบทวิเคราะห์ (22 พ.ค.) แนะนำกลยุทธ์การลงทุน เก็งกำไรหุ้นพลังงานที่ได้รับกระแสเชิงบวกจากราคาน้ำมันดิบโลกที่ดีดตัวแรงในระยะสั้น Top Daily Pick : TOP (มูลค่าเหมาะสม 60 บาท) ปรับเพิ่มประมาณการกำไรสุทธิปีนี้ ขึ้น 30% จากเดิม หนุนมูลค่าเหมาะสมเพิ่มเป็น 60 บาท (จากเดิม 52 บาท)